

IZVJEŠTAJ

O SPROVEDENOJ JAVNOJ RASPRAVI povodom Nacrta Odluke o Budžetu Opštine Tuzi za 2020. godinu 
        Zaključkom broj: 01-031/19-8244 od 27.11.2019. godine, Predsjednik Opštine Tuzi, saglasno odredbama Zakona o lokalnoj samoupravi i Odluke o učešću lokalnog stanovništva u vršenju javnih poslova, je utvrdio Nacrt Odluke o Budžetu Opštine Tuzi za 2020.godinu sa Programom javne rasprave, koji je objavljen na internet sajtu Opštine Tuzi www.tuzi.org.me i dostavljen odbornicima Skupštine Opštine Tuzi
Nacrt Odluke o Budžetu Opštine Tuzi za 2020. godinu stavio je na javnu raspravu u trajanju od 15 dana, počev od 28.11.2019. godine, zaključno sa 12.12.2019. godine.


Prema utvrđenom programu, održana je centralna javna rasprava u prostorijama Skupštine Opštine Tuzi, dana 11.12.2019. godine, sa početkom u 10 h.

Javnu raspravu u elektronskoj, pisanoj i usmenoj formi sprovela je Opština Tuzi.
            U toku javne rasprave, građanima i ostalim učesnicima data je mogućnost pisanog, elektronskog i usmenog izjašnjavanja.

Predstavnici obrađivača bili su predsjednik Opštine Tuzi, g-din Nik Gjeloshaj kao i g-din Emin Haxhi, sekretar Sekretarijata za finansije i ekonomski razvoj, koji su dali i uvodno izlaganje o Nacrtu relevantne odluke.

            Dato je pojašnjenje da je Nacrt Odluke o Budžetu Opštine Tuzi za 2020. godinu sačinjen na osnovu  člana 67 Zakona o finansiranju lokalne samouprave ("Službeni list Crne Gore", br. 03/19) i člana 53 stav 7 Statuta Opštine Tuzi ("Službeni list Crne Gore - opštinski propisi", br. 24/19). 
I Nacrt Odluke o Budžetu Opštine Tuzi za 2020. godinu
Diskusije učesnika javne rasprave:

Nik Gjeloshaj, predsjednik opštine Tuzi je upoznao prisutne sa odlukama koje su predmet rasprave i nakon izlaganja ih pozvao da pitaju sve što ih interesuje akcentujući mogućnost dostavljanja sugestija i primjedbi na arhivu Opštine kao i putem email-a. 

Mr Emin Haxhi, sekretar Sekretarijata za finansije i ekonomski razvoj je upoznao prisutne sa Nacrtom odluke o Budžetu opštine Tuzi za 2020. godinu, i predstavio sadržinu odluke. 
G-din Enis Gjokaj, odbornik u Skupštini Opštine Tuzi naveo je da za poljoprivredu treba izdvojiti više novca, za otkup mlijeka i za podršku osiguranja poljoprivrede. Predložio je da se sredstva budžeta dijele na: donacije, poreze i prihode od države. Previše je sredstava namijenjeno za transfere i pomoć pojedincima pa predlaže da se ova sredstva preusmjere na druge sektore. Za službena putovanja, primijetio je da je za službu Skupštine 12 puta manje sredstava opredijeljeno nego u službi predsjednika. Predlaže da se ovo uskladi koliko je moguće. Predlaže da se sredstva za sektor poljoprivrede planiraju u ukupnom iznosu kao zaseban budžet/agrobudžet i da se šalje na mišljenje Ministarstvu poljoprivrede i ruralnog razvoja. Ovom podrškom bi se obuhvatili kofinansiranje polise osiguranja, funkcionisanje Kooperative poljoprivrednih proizvođača, podrška kad su u pitanju investicije sektoru poljoprivrede i podrška sektora proizvođača mlijeka.

U svom izlaganju naveo je važnost KIC “Malesija” i problem oko preuzimanja radnika. Treba predvidjeti sredstva za radove na bunaru u Milješu i radovi na putu Milješ –Dinoša, mjesto Mullinjtë e Çartun/Dhapgjarpni.

 Istim zahtjevom obratio se i pismenim putem.

        Odgovor: Prihvata se u dijelu koji se odnosi na agrobudžet, a sredstva planirana u budžetu će biti dijelom sredstva agrobudžeta, a dijelom na način na koji je odbornik predložio kroz saradnju sa resornim ministarstvima.

G-din Kola Lulgjuraj, građanin je tražio mogućnost da se planira u kapitalnom budžetu izgradnja puta Dinoša-Pikalje-Zatrijebač. Obrazložio je da je put neophodan za stanovnike Malesije, posebno za one koji žive u Zatrijebač.

Odgovor: Projekat će biti dio strateškog plana razvoja opštine Tuzi.
G-din Suko Agović, predstavnik MZ Karabuško Polje je iznio potrebu za pomoć u izgradnji objekta MZ Karabuško Polje, pored potrebe za izgradnjom Osnovne škole. Plac je kupljen od donacija stanovništva Karabuškog Polja i građevinski radnici/preduzetnici  su spremni da pomognu izgradnju ukoliko Opština Tuzi stvori imovinsko/pravne uslove. 

Odgovor: Prihvata se u prvom dijelu, drugi dio nadležnost resornog Ministarstva.

G-din Ajrudin Adžović, VD direktor KIC „Malesija“ je iznio zabrinutost zbog neuključivanja KIC Malesija u budžet Opštine Tuzi i isto dostavio napismeno. Smatra da treba naći mjesto i prostor za planiranje oko 200.000,00 eur koliko je potrebno za funkcionisanje KIC-a za 2020.godinu.
Odgovor: Nakon što se stvore formalno pravne pretpostavke u skladu sa zakonom o treritorijalnoj oirganizaciji Crne Gore, odnosno potvrđivanja sporazuma opština Tuzi će preuzeti KIC i ostala javna preduzeća i ustanove na svojo teritoriji u skladu sa sporazumom.

G-din Mano Turusković, udruženje penzionera Opštine Tuzi je tražio da se izdvoji više sredstava za udruženje penzionera, kao i pomoć za poboljšanje uslova rada ovog udruženja.
Odgovor: Prihvata se. Planirana sredstva za rad Udruženja panzionera.

G-din Mevludin Dizdarević, odbornik u skupštini Opštine Tuzi, se javio i dao komentare na kapitalni budžet nacrta budžeta za 2020.godinu.  Predlog se odnosi na: 
1. Rekonstrukcija i sanacija putne infrastrukture Opštine Tuzi

2. Rekonstrukcija i sanacija lokalnih puteva u Karabuškom Polju dužina 500m ....24.000,00 eur
3. Rekonstrukcija i sanacija lokalnih puteva na Kuće Rakića dužina 100m ....5.000,00 eur.
· Izgradnja i rekonstrukcija objekata
1. Izgradnja sportskog poligona u Tuzima ...............50.000,00 eur

2. Adaptacija poligona u Karabu[kom Polju.............5.000,00 eur

    Kapitalni budžet povećati za ukupan iznos od 84.000,00 eur

· Rashodi za usluge
1. Televizijske usluge na albanskom jeziku u iznosu od 10.000,00 eur

2. Informisanje na albanskom jeziku od 30.000,00 eur smanjiti na 20.000,00 eur i dodati na informisanje na bosanskom/crnogorskom/srpskom/hrvatskom jeziku u iznosu od 10.000,00 eur

Odgovor: Usvaja se.

          G-din Shtjefën Camaj, odbornik u skupštini Opštine Tuzi, pitao je predsjednika opštine i sekretara za finansije i ekonomski razvoj da li je potvrđeno da će opština dobiti 2.250.000,00 eur transfera iz budžeta države. Vezano za kapitalne donacije u iznosu od 200.000,00 eur  pita odakle su planirana sredstva. U vezi subvenicija za poljoprivredu kazao je da je malo 30.000,00 eur i da ta cifra treba da se poveća.
                Odgovor: Potvrđeno je da je iz budžeta države planiran transfer u iznosu od 1,5 miliona eura za budžet opštine Tuzi.

         G-din Agron Dushaj, građanin, je istakao problem nepristupačnosti na imanjima koja se obrađuju na Kuće Rakića. U pitanju je 57 hektara zemlje koja su bez pristupa zbog puta koji se radi na dionici Podgorica –Tuzi. Predlaže novi put Dinoša – Kuće Rakića i podvožnjak koji bi povezao ove dvije strane i pretežno bi se koristio za potrebe poljoprivrednika.
Odgovor:  Prihvata se.
       G-din Zef Dedvukaj, građanin, je naveo da je potrebno u budžetu ostaviti određeni iznos kako bi se obezbijedile porodice koje su u socijalnoj potrebi u vidu izgradnje kuća.

     Odgovor: Prihvata se.

     G-din Hadžo Derešević, odbornik u skupštini opštine Tuzi, kazao je da je neophodno da opština Tuzi uključi u plan budžeta za 2020.godinu i KIC Malesija, jer je kultura segment društvenog života koji ne treba odbacivati. Smatra da je 15 porodica čiji su članovi zaposleni u KIC Malesija ugroženo zbog neizvjesnosti oko isplate zarada.

     Odgovor: Odgovoreno kroz odgovor direktoru KIC “Malesija“.

    G-din Paško Dedvukaj, građanin, tražio je da opština Tuzi izdvoji više sredstava za poljoprivredu u narednoj godini u vidu subvencija poljoprivrednicima. Obavijestio je prisutne da je formirana kooperativa poljoprivrednika u Tuzima.
Odgovor: Prihvata se.
    G-din Samir Bećaj, u ime građana Dinoše, u svom izlaganju iznio je problem a i pismenim putem dostavio, vezano za put od kuće Isa Bećaja do prodavnice u Dinoši koji je dug uzmeđu 100 i 120 m. Zamolio je da se izdvoje sredstva za rekonstrukciju puta jer tokom zime dođe do poplava. Nivo vode bude i 30 cm pa je put blokiran za pješake i ne može se autom proći.
Odgovor: Prihvata se.
    G-din Amel Alibašić, građanin, u pisanom obliku se obratio sekretarijatu za finansije i ekonomski razvoj. Predmet obraćanja je Dopuna prijedloga budžeta za kapitalne investicije (predlog)

1. Izrada tehničke dokumentacije za postavljanje dječijeg mobilijara za igralište na otvorenom u iznosu od 500,00 eur
2. Nabavka i postavljanje podloge ( koja je odgovarajuća za bezbjedno igranje djece), nabavka i postavljanje dječijeg mobilijara za igralište na otvorenom na lokaciji u dvorištu KIC-a   “Malesija” i uređenje istog u iznosu od 4.500,00 eur (ljuljaška, klackalica, vrteška, tobogan sa kulom, konjići sa oprugom)
Predložio je umanjenje stavke ostali transferi institucijama sporta u iznosu od 5.000,00€ i da novo stanje iznosi 110.000,00 eur, ili umanjenje stavke ostali transferi pojedincima za 5.000,00 eur i onda bi novo stanje iznosilo 95.000,00 eur.
Odgovor: Prihvata se.

Sindikat zaposlenih u Opštini Tuzi u pisanom obliku je dostavio predlog na Nacrt Budžeta opštine Tuzi za 2020. godinu, odnosno predložio je sljedeće:
1. Predlog da se planiraju sredstva u neto iznosu od 25,00 € kao naknada za prevoz.

2. U skladu sa članom 20 Granskog kolektivnog ugovora za oblast uprave i pravosuđa ("Službeni list Crne Gore, br. 18/15) planiraju sredstva za zimnicu zaposlenih u visini dvije obračunske vrijednosti koeficijenta (neto).

Odgovor: 

1. Odbija se

2. Prihvata se

Direktor Taekwondo klub Besa g-din Nikollë Gegaj, u pisanom obliku dostavio je sugestije na Nacrt Budžeta za 2020.godinu, odnosno imajući u vidu uspješnost njihovog kluba smatraju da opština Tuzi treba da planira više sredstava za podršku novih i uspješnih sportista i posebna sredstva za ovaj klub.
Takođe, smatra da je malo sredstava u ukupnom iznosu planirano za sport i da treba planirati više, kao i da treba planirati sredstva za dodjelu nagrada i priznanja najuspješnijih sportista na teritoriji opštine Tuzi.

Odgovor: Prihvata se

